section_heading: Tijek bitke
paragraph_text: Radi proširenja obuhvata sjeverno od Somme, koncentracijom novih snaga general Joffre je krajem rujna na lijevom krilu francuske 2. armije stvorio manevarsku grupaciju generala Maud'huyja, koja je kasnije osnovala 10. armiju. General Falkenhayn izvukao je 2 i pol korpusa, 1. bavarski rezervni (rez.) korpus (k), 4. k te 1. gardijsku pješačku diviziju (pd) iz drugih armija i zapovjedio je napad u pravcu Arrasa. Maud'huyjeve snage su se prikupile oko Arrasa pod zaštitom konjičkih korpusa generala Louis Napoléon Conneaua i Antoine de Mitryja.